Document ID: 32004L0059

Direktiva Komisije 2004/59/ES
z dne 23. aprila 2004
o spremembah Direktive Sveta 90/642/EGS glede v njej določenih najvišji dovoljenih vrednosti ostankov bromopropilata
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih rastlinskih proizvodih, vključno s sadjem in zelenjavo [1], in zlasti člena 7 Direktive,
ob upoštevanju naslednjega:
(1) Uredba Komisije (ES) št. 2076/2002 iz novembra 2002 o podaljšanju roka iz člena 8(2) Direktive Sveta 91/414/EGS in o nevključitvi nekaterih aktivnih snovi v Prilogo I te direktive in odvzemu registracij fitofarmacevtskih sredstev, ki vsebujejo te snovi [2], omogoča nekaterim državam članicam, da od 30. junija 2007 ohranijo v veljavi registracije za fitofarmacevtska sredstva, ki vsebujejo nekatere snovi, za katere je predvidena nevključitev v Prilogo I Direktive Sveta 91/414/EGS [3].
(2) Najvišje dovoljene vrednosti ostankov izražajo uporabo najmanjših količin pesticidov, potrebnih za doseganje primernega varstva rastlin, uporabljenih tako, da je količina ostanka čim manjša in toksikološko sprejemljiva, zlasti glede ocenjenega vnosa s hrano.
(3) Najvišje dovoljene vrednosti ostankov so določene na spodnji meji analiznega določanja, kadar pri dovoljenih rabah fitofarmacevtskih sredstev ni zaznavnih količin ostankov v živilskem izdelku ali na njem, ali kadar ni dovoljenih rab, ali kadar rabe, ki so jih dovolile države članice, niso temeljile na potrebnih podatkih, ali kadar rabe v tretjih državah, zaradi katerih pride do ostankov v živilskih izdelkih ali na njih, ki lahko gredo v promet na trgu Skupnosti, niso bile podprte s potrebnimi podatki.
(4) Najvišje dovoljene vrednosti ostankov pesticidov je treba pregledovati. Dovoljene vrednosti se lahko spremenijo ob upoštevanju novih informacij in podatkov.
(5) O podatku o nujni uporabi v okviru Direktive 91/414/EGS za bromopropilat je bila Komisija uradno obveščena. Podatek zagotavlja ustrezno podlago za oceno vnosa pri evropskih potrošnikih.
(6) Registracije za bromopropilat se odvzamejo (prekličejo) do najpozneje 31. julija 2007. Ob upoštevanju časa, ki je potreben, da ostanki bromopropilata prenehajo delovati v prehranski verigi, je ustrezno, da se začasni MRL, povezani z navedeno nujno uporabo, ponovno pregledajo do najpozneje 31. decembra 2008.
(7) Dosmrtna izpostavljenost potrošnikov bromopropilatu s prehrambnimi proizvodi, ki lahko vsebujejo ostanke tega pesticida, je bila ocenjena in ovrednotena. Izračunano je bilo, da bodo tukaj spremenjeni MRL zagotovili, da sprejemljiv dnevni vnos ne bo presežen.
(8) Akutna izpostavljenost potrošnikov bromopropilatu s prehrambnimi proizvodi, ki lahko vsebujejo ostanke tega pesticida, je bila ocenjena in ovrednotena. Izračunano je bilo, da bodo tukaj spremenjeni MRL zagotovili, da akutna referenčna doza ne bo presežena.
(9) Torej je ustrezno spremeniti najvišje dovoljene vrednosti za ostanke bromopropilata.
(10) Direktivo 90/642/EGS je tako treba ustrezno spremeniti.
(11) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Najvišje dovoljene vrednosti ravni ostankov za bromopropilat v Prilogi II k Direktivi 90/642/EGS se nadomestijo s tistimi v Prilogi te direktive.
Člen 2
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 24. oktobra 2004. Države članice takoj sporočijo Komisiji besedilo teh predpisov ter korelacijsko tabelo med navedenimi predpisi in to direktivo.
Te predpise uporabijo najpozneje s 25. oktobrom 2004.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 23. aprila 2004

Labels: 0
3
20
6